6.6.1.

V prípade, že hraničný tlak palivovej nádrže je rovný 30 kPa alebo vyšší 6.6.1.1. Skúška sa vykonáva podľa bodov 6.5.1 až 6.5.3 tohto doplnku. 6.6.1.2. Vypustenie paliva a opätovné naplnenie Do jednej hodiny po predkondicionovacom jazdnom cykle sa palivová nádrž vozidla vyprázdni. To sa musí robiť tak, aby sa zariadenia na reguláciu odparovania namontované na vozidle abnormálne nepreplachovali ani nezaťažovali. Bežne na tento účel stačí odstránenie palivového viečka, inak sa odpojí nádoba. Nádrž sa znovu naplní referenčným palivom s teplotou 18 °C ±2 °C na 15 ±2 % jej menovitého objemu. 6.6.1.3. Odstavenie vozidla Do 5 minút po vypustení paliva a opätovnom naplnení sa vozidlo odstaví na stabilizáciu na 6 až 36 hodín pri teplote okolitého prostredia 20 °C ±2 °C. 6.6.1.4. Zníženie tlaku palivovej nádrže Následne sa uvoľní tlak nádrže, aby sa abnormálne nezvyšoval vnútorný tlak palivovej nádrže. Dá sa to urobiť otvorením palivového viečka vozidla. Bez ohľadu na metódu zníženia tlaku sa vozidlo vráti do pôvodného stavu do 1 minúty. 6.6.1.5. Plnenie a preplachovanie nádoby Nádoba podrobená procesu starnutia v súlade s priebehom opísaným v bode 5.1 tohto doplnku sa naplní až do dvojgramového prieniku podľa postupu uvedeného v bode 5.1.6 prílohy 7 k predpisu EHK OSN č. 83 a následne sa prepláchne emisným laboratórnym vzduchom rýchlosťou 25 ±5 litrov za minútu. Objem preplachovacieho vzduchu nesmie presiahnuť hodnotu stanovenú v bode 6.6.1.5.1. Toto plnenie a preplachovanie sa môže vykonať a) s použitím palubnej nádoby pri teplote 20 °C alebo prípadne 23 °C; alebo b) odpojením nádoby. V oboch prípadoch nie je povolené ďalšie zníženie tlaku nádrže. 6.6.1.5.1. Určenie maximálneho objemu preplachovania Maximálny objem preplachovania Volmax sa určí pomocou nasledujúcej rovnice. V prípade vozidiel OVC-HEV musí byť vozidlo v prevádzkovom režime na udržanie nabitia batérie. Toto určenie sa dá vykonať aj osobitnou skúškou alebo počas predkondicionovacieho jazdného cyklu. kde: VolPcycle je kumulatívny objem preplachovania zaokrúhlený na najbližšiu hodnotu 0,1 litra, nameraný pomocou vhodného zariadenia (napr. prietokomer pripojený k ventilátoru nádoby s aktívnym uhlím alebo rovnocenné zariadenie) počas predkondicionovacieho jazdného cyklu so štartom za studena, opísaného v bode 6.5.3 tohto doplnku (l), Voltank je menovitý objem palivovej nádrže udávaný výrobcom (l), FCPcycle je spotreba paliva počas jedného cyklu preplachovania opísaného v bode 6.5.3 tohto doplnku, ktorá sa môže merať pri teplom alebo studenom štarte (l/100 km). V prípade vozidiel OVC-HEV a NOVC-HEV sa spotreba paliva vypočíta podľa bodu 4.2.1 čiastkovej prílohy 8 k prílohe XXI, DistPcycle je teoretická vzdialenosť k najbližšej hodnote 0,1 km jedného cyklu preplachovania opísaného v bode 6.5.3 tohto doplnku (km). 6.6.1.6. Príprava zaťaženia pri úniku pár z nádoby pri znížení tlaku Po dokončení plnenia a preplachovania nádoby sa skúšobné vozidlo premiestni do komory SHED alebo vhodnej klimatickej komory. Musí sa preukázať, že systém je zabezpečený proti netesnosti a zisťovanie tlaku sa vykonáva bežným spôsobom počas skúšky alebo osobitnou skúškou (napr. prostredníctvom snímača tlaku vo vozidle). Skúšobné vozidlo sa následne vystaví prvým 11 hodinám profilu teploty okolitého prostredia špecifikovaného pre skúšku denných emisií v doplnku 2 k prílohe 7 k predpisu EHK OSN č. 83, celý čas s maximálnou odchýlkou ±2 °C. Priemerná odchýlka teploty od profilu, vypočítaná z absolútnej hodnoty každej nameranej odchýlky, nesmie presiahnuť hodnotu ±1 °C. Teplota okolitého prostredia sa meria prinajmenšom každých 10 minút a uvedie sa vo všetkých príslušných skúšobných hárkoch. 6.6.1.7. Zaťaženie pri úniku pár z nádoby 6.6.1.7.1. Zníženie tlaku palivovej nádrže pred tankovaním Výrobca zabezpečí, aby sa tankovanie nemohlo začať pred úplným znížením tlaku utesneného systému palivovej nádrže na hodnotu nižšiu než 2,5 kPa nad okolitým tlakom pri normálnej prevádzke a používaní vozidla. Na žiadosť schvaľovacieho úradu poskytne výrobca podrobné informácie alebo predloží dôkaz o prevádzke (napr. prostredníctvom snímača tlaku vo vozidle). Akékoľvek iné technické riešenie sa môže povoliť za predpokladu, že sa zaistí bezpečné tankovanie a že do ovzdušia neunikú nadmerné emisie pred pripojením tankovacieho zariadenia k vozidlu. 6.6.1.7.2. Do 15 minút od okamihu, keď teplota okolitého prostredia dosiahla hodnotu 35 °C, sa otvorí pretlakový ventil nádrže, aby sa nádoba naplnila. Tento postup plnenia sa môže vykonať v komore alebo mimo nej. Nádoba naplnená v súlade s týmto bodom sa odpojí a ponechá na mieste odstavenia. Pri vykonávaní postupu uvedeného v bodoch 6.6.1.9 až 6.6.1.12 tohto doplnku sa do vozidla namontuje fiktívna nádoba. 6.6.1.8. Meranie prietoku unikajúcich pár pri znížení tlaku 6.6.1.8.1. Každý prietok unikajúcich pár z nádoby vozidla pri znížení tlaku sa meria pomocou prídavnej nádoby s aktívnym uhlím pripojenej priamo k výstupu zariadenia vozidla na zachytávanie pár. Odváži sa pred vykonaním postupu opísaného v bode 6.6.1.7 tohto doplnku a po ňom. 6.6.1.8.2. Alternatívne sa prietok unikajúcich pár z nádoby vozidla pri znížení tlaku počas znižovania jej tlaku môže merať pomocou komory SHED. Do 15 minút od okamihu, keď teplota okolitého prostredia dosiahne hodnotu 35 °C, ako je opísané v bode 6.6.1.6 tohto doplnku, sa komora nepriedušne uzavrie a začne sa postup merania. Analyzátor uhľovodíkov sa vynuluje a nastaví sa merací rozsah a potom sa odmeria koncentrácia uhľovodíkov, teplota a barometrický tlak, čím sa získajú počiatočné hodnoty CHCi, Pi a Ti na určenie prietoku unikajúcich pár pri znížení tlaku utesnenej nádrže. Teplota okolitého prostredia T komory nesmie byť počas postupu merania nižšia než 25 °C. Na konci postupu opísaného v bode 6.6.1.7.2 tohto doplnku sa odmeria koncentrácia uhľovodíkov po 60 ± 5 sekundách. Odmeria sa aj teplota a barometrický tlak. To sú konečné hodnoty CHCf, Pf a Tf pre prietok unikajúcich pár pri znížení tlaku utesnenej nádrže. Výsledný prietok unikajúcich pár utesnenej nádrže sa vypočíta podľa bodu 7.1 tohto doplnku a uvedie sa vo všetkých príslušných protokoloch o skúške. 6.6.1.8.3. Nesmie dôjsť k zmene hmotnosti prídavnej nádoby ani výsledku merania SHED, s toleranciou ±0,5 gramu. 6.6.1.9. Odstavenie vozidla Po dokončení zaťaženia pri úniku pár sa vozidlo odstaví na 6 až 36 hodín pri teplote 23 °C ±2 °C s cieľom stabilizovať teplotu vozidla. 6.6.1.9.1. Nabíjanie REESS V prípade vozidiel OVC-HEV musí byť REESS plne nabitý podľa požiadaviek na nabitie uvedených v bode 2.2.3 doplnku 4 k čiastkovej prílohe 8 k prílohe XXI počas odstavenia podľa bodu 6.6.1.9 tohto doplnku. 6.6.1.10. Vypustenie paliva a opätovné naplnenie Palivová nádrž vozidla sa vypustí a znovu naplní referenčným palivom s teplotou 18 °C ±2 °C na 40 ±2 % jej menovitého objemu. 6.6.1.11. Odstavenie vozidla Vozidlo sa následne zaparkuje na minimálne 6 hodín a maximálne 36 hodín na mieste odstavenia pri teplote 20 °C ±2 °C s cieľom stabilizovať teplotu vozidla. 6.6.1.12. Zníženie tlaku palivovej nádrže Následne sa uvoľní tlak nádrže, aby sa abnormálne nezvyšoval vnútorný tlak palivovej nádrže. Dá sa to urobiť otvorením palivového viečka vozidla. Bez ohľadu na metódu zníženia tlaku sa vozidlo vráti do pôvodného stavu do 1 minúty. Po tomto kroku sa opäť pripojí zariadenie na zachytávanie pár. 6.6.1.13. Postupuje sa podľa bodov 6.5.6 až 6.5.9.8 tohto doplnku.